CELEX: C2006/224/49
Language: lv
Date: 2006-09-16 00:00:00
Title: Lieta C-316/06: Prasība, kas celta 2006. gada 20. jūlijā — Eiropas Kopienu Komisija pret Īriju

16.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 224/26
            
         Prasība, kas celta 2006. gada 20. jūlijā — Eiropas Kopienu Komisija pret Īriju
   (Lieta C-316/06)
   (2006/C 224/49)
   Tiesvedības valoda — angļu
   Lietas dalībnieki
   
      Prasītāja: Eiropas Kopienu Komisija (pārstāvji — S. Pardo Quintillán un D. Lawunmi, pārstāvji)
   
      Atbildētāja: Īrija
   Prasītājas prasījumi:
   
               —
            
            
               atzīt, ka attiecībā uz komunālo notekūdeņu novadīšanu no aglomerācijām, kas pazīstamas ar nosaukumiem IE22, Bray, IE31, Howth, IE34, Letterkenny, IE40, Shanaganagh, IE41, Sligo un IE45, Tramore County Waterford, nenodrošinot, ka pirms novadīšanas komunālos notekūdeņus, kas nonāk kanalizācijas sistēmā, atkārtoti attīra vai attīra līdzvērtīgi, vēlākais, līdz 2000. gada 31. decembrim, un, nenodrošinot, ka minētās ūdeņu novadīšanas no komunālo notekūdeņu attīrīšanas iekārtām līdz šim termiņam atbilst Padomes 1991. gada 21. maija Direktīvas 91/271/EEK (1) par komunālo notekūdeņu attīrīšanu I pielikuma B daļā paredzētajām prasībām, Īrija nav izpildījusi pienākumus, kas tai uzlikti ar minētās direktīvas 4. panta 1. un 3. punktu;
            
         
               —
            
            
               piespriest Īrijai atlīdzināt tiesāšanās izdevumus.
            
         Pamati un galvenie argumenti
   Komisija apgalvo, ka Īrijas iestādes nav izpildījušas to pienākumus nodrošināt, ka komunālie notekūdeņi no attiecīgajām aglomerācijām tiek atkārtoti (vai līdzvērtīgi) attīrīti, kā tas paredzēts direktīvas 4. pantā.
   Lai gan Īrija ir sniegusi paskaidrojumus par kavējumiem, kas radušies šajās aglomerācijās, kā arī informāciju par progresu direktīvas prasību izpildē, Komisija uzskata, ka šie paskaidrojumi un informācija nevar tikt uzskatīti par tādiem, kas attaisno direktīvas 4. panta 1. punkta pirmajā ievilkumā noteiktā termiņa neievērošanu. Papildus tam Komisija norāda, ka Īrijas iestāžu sniegtā informācija nav pietiekama, lai tā varētu secināt, ka komunālo notekūdeņu atkārtotās attīrīšanas iekārtas šajās aglomerācijās noteikti tiks uzstādītas. Pārsvarā gadījumu ir nepieciešams īstenot vairākus papildus posmus pirms ūdens attīrīšanas iekārtas tiek uzstādītas.
   
      (1)  OV L 135, 40.–52. lpp.